डेढ़ साल में नहीं बनी नगर परिषद की समितियां, कलेक्टर को ज्ञापन
भास्कर संवाददाता | भीलवाड़ा
नगरपरिषद में डेढ़ साल बाद भी समितियों का गठन नहीं हुआ। इसकी शिकायत बुधवार को नेता प्रतिपक्ष समदूदेवी खटीक ने कलेक्टर को मुख्यमंत्री के नाम ज्ञापन में की। ज्ञापन बताया कि 21 अगस्त, 2015 को नगर परिषद सभापति ललिता समदानी ने कार्यभार संभाला था। 90 दिन में नगर परिषद में वित्त, स्वास्थ्य एवं स्वच्छता समिति, भवन अनुज्ञा, गंदी बस्ती सुधार समिति सहित छह समितियां बनाने का प्रावधान है। समयावधि निकलने के बावजूद अभी तक समितियां नहीं बनने के कारण काम प्रभावित हो रहा है। निर्धारित समयावधि निकलने के बाद ये अधिकार राज्य सरकार के अधीन गए हैं इसलिए सरकार को काम के विकेंद्रीकरण के लिए कमेटियों का गठन किया जाना चाहिए।
hin_Deva bho_Deva hin_Deva